Hallad Ragnvaldsson

Hallad Ragnvaldsson (Hallað son Rögnvalds) var jarl på Orknøyane, truleg omkring år 890.

 Norrøne kjelder 
Hallad Ragnvaldsson er nemnt i OrknøyingasogaOrknøyingasoga omsett av Gustav Indrebø (Oslo 1929) og i «Soga om Harald Hårfagre».Snorres kongesoger kapittel 27, Oslo 1996, ISBN 8252141390

 Familie 
Far til Hallad var Ragnvald Mørejarl og mora var ei frillekone som vi ikkje kjenner namnet på. I OrknøyingasogaOrknøyingasoga, kapittel 4 er det nemnt at han hadde fire brør, eller halvbrør, dei var: Rollaug, Einar, Rolv (Gange-Rolv) og Tore (Tore Teiande). Berre dei to siste var ektefødde søner av Ragnvald jarl. Ein femte bror var Ivar som fall på ei hærferd saman med Harald Hårfagre.

 Orknøyjarl 
Etter at Ragnvald Mørejarl fekk kjennskap til at bror hans Sigurd og brorsonen Guttorm Sigurdsson var avlidne, sette han sonen sin, Hallad, til ny jarl på Orknøyane. Hallad busette seg på Rossøy (Mainland i Orknøyane).

På denne tida var det stor plage av vikingar som rana og drap folk, både på Orknøyane og på Katanes. Bøndene klaga seg til Hallad jarl, men han tykte det var vanskeleg å hjelpe dei, og til sist vart han lei av å vere jarl. Han sa frå seg tittelenI Orknøyingasoga (kap. 6) står det at han «velte seg or jarledømet» (veltist or jarldóminum). og drog heim til Noreg for å bli bonde, og det blir sagt i soga at folk tykte at dette var ei skammeleg framferd (ferdð hin hæðiligsta).

Det er ikkje kjent verken når Hallad var fødd, eller når han vart jarl, men truleg må opphaldet hans på Orknøyane ha vore nokså kort og må kunne tidfestast til omkring 890.I alle høve før 892, det året ein reknar med faren Ragnvald Mørejarl døydde.

 Notar 

 Kjelder 

 Fotnotar 


 Bakgrunnsstoff 
 The Northern Earldoms, av Barbara E. Crawford (2013) ISBN 978 1 9046079

Kategori:Folk frå vikingtida
Kategori:Folk frå norrøn tid
Kategori:Jarlar av Orknøyane